PRIMĂRIA COMUNEI MACEA
PRIMAR

REFERAT DE APROBARE
NR. 11.812/24 11 2022
cu privire la aprobarea rețelei școlare a unităților de învățământ preuniversitar de stat și particular din comuna Macea, pentru anul școlar 2023 -2024

Potrivit Legii Educației Naționale nr.1/2011 reţeaua şcolară a unităţilor de învăţământ de stat şi particular preuniversitar se organizează de către autorităţile administraţiei publice locale, cu avizul conform al inspectoratelor şcolare.
Potrivit art. 27 alin.(1)din Ordinul   M.E. Nr. 6217 din 09.11.2022, pentru aprobarea Metodologiei privind fundamentarea cifrei de şcolarizare pentru învăţământul preuniversitar de stat, evidenţa efectivelor de anteșcolari/preşcolari şi elevi şcolarizaţi în unităţile de învăţământ particular, precum şi emiterea avizului conform în vederea organizării reţelei unităţilor de învăţământ preuniversitar pentru anul şcolar 2023 - 2024:
   „ (1) Organizarea reţelei şcolare a unităţilor de învăţământ preuniversitar de stat şi particular se realizează prin hotărâre a consiliului local sau a consiliului judeţean, cu avizul conform al inspectoratului şcolar/Ministerului Educaţiei.
    (2) Obţinerea avizului conform este obligatorie, lipsa acestuia atrăgând nulitatea hotărârii consiliului local sau, după caz, a consiliului judeţean prin care este organizată reţeaua şcolară.
    (3) Organizarea reţelei şcolare se realizează, în ordine, cu respectarea următoarelor etape:
    a) realizarea proiectului de reţea şcolară de către consiliul local/consiliul judeţean;
    b) transmiterea proiectului de reţea şcolară, însoţit de un raport argumentativ privind structura reţelei şcolare propuse să funcţioneze în anul şcolar următor, realizat de către consiliul local/consiliul judeţean, de către primar/preşedintele consiliului judeţean către inspectoratul şcolar/Ministerul Educaţiei, cu solicitarea de emitere a avizului conform, potrivit prevederilor legale;
    c) transmiterea către autorităţile administraţiei publice locale (primarul şi consiliul local, respectiv preşedintele consiliului judeţean şi consiliul judeţean) a listei unităţilor de învăţământ pentru care se acordă aviz conform, precum şi a listei unităţilor de învăţământ pentru care nu se acordă aviz conform (însoţită de un raport care conţine motivele neacordării avizului conform şi propuneri privind organizarea acestora);
    d) aprobarea, prin hotărâre a consiliului local sau, după caz, a consiliului judeţean, a reţelei şcolare, pe baza avizului conform al inspectoratului şcolar/Ministerului Educaţiei .”
Pe baza propunerilor făcute de către Școala Gimnazială „Pavel Covaci” Macea și Școala „Speranța",  înregistrate la Primăria comunei Macea sub nr. 1054/17 11 2022 și respectiv 100/21 11 2022, a fost întocmit proiectul de organizare a rețelei școlare la nivelul comunei Macea pentru anii 2023 – 2024, cuprinzând unitățile de învățământ preșcolar, primar și gimnazial a căror funcționare este propusă pentru anul școlar viitor.
Propunem Consiliului local Macea să aprobe organizarea a rețelei școlare la nivelul comunei Macea pentru anul școlar 2023-2024 conform proiectului de hotărâre  cu privire la aprobarea rețelei școlare a unităților de învățământ preuniversitar de stat și particular din comuna Macea, pentru anul școlar 2023-2024.
PRIMAR,
 CIPRIAN-GHEORGHE OTLĂCAN

